Michael Schumacher terug in Formule 1? – praag.co.za
Die beseerde Felipe Massa in gelukkiger dae
Terwyl Felipe Massa goeie vordering in sy herstel toon, is daar toenemende spekulasie dat Michael Schumacher tydelik sal instaan as een van Ferrari se bestuurders in die oorblywende renne van die seisoen.
Massa is gelukkig om te leef, nadat hy deur 'n stuk metaal, wat afgebreek het van Rubens Barrichello se motor, tydens die kwalifiserende rondtes van die Hongaarse Grand Prix getref is. Die stuk metaal was deel van die onderstel se vering en het hom teen 'n spoed van 260km/h getref.
Daar is nog onsekerheid oor die omvang van die skade aan Massa se linkeroog, wat sy loopbaan as Formule 1-bestuurder ernstig kan benadeel, en hom vir ten minste die res van die seisoen buite rekening kan laat.
Ferrari het drie reserwebestuurders beskikbaar, by name Luca Badoer, Marc Gené en Michael Schumacher. Schumacher lei nog aan lae rugpyn en 'n skouerbesering wat hy oorgehou het van 'n val vanaf 'n motorfiets in Spanje in Februarie. Dit is ook moeilik om te bepaal of hy enigsins bereidwillig sou wees om weer agter die stuur in te skuif in 'n kompeterende wedren.
'n Ander moontlikheid is die 19-jarige Mirko Bortolotti, 'n Italiaanse Formule Twee-bestuurder, wat laasjaar tydens 'n toetsrit met die Ferrari beïndruk het.
Ferrari het egter nie baie tyd nie, en sal redelik vinnig 'n besluit moet neem, met die volgende wedren in Valencia, Spanje oor drie weke.
укладка мозаики вФільчаков Олександр Васильович
Skrywer Dan RoodtGepubliseer op 29 Julie 2009 Kategorieë MotorsportSleutelwoord Ferrari, Massa, Michael Schumacher terug in Formule 1?, Motors, Motorsport, Schumacher